CELEX: 62021CN0513
Language: da
Date: 2021-08-19 00:00:00
Title: Sag C-513/21 P: Appel iværksat den 19. august 2021 af DI til prøvelse af dom afsagt af Retten (Fjerde Udvidede Afdeling) den 9. juni 2021 i sag T-514/19, DI mod ECB

24.1.2022   
            
            
               DA
            
            
               Den Europæiske Unions Tidende
            
            
               C 37/6
            
         
      Appel iværksat den 19. august 2021 af DI til prøvelse af dom afsagt af Retten (Fjerde Udvidede Afdeling) den 9. juni 2021 i sag T-514/19, DI mod ECB
      (Sag C-513/21 P)
      (2022/C 37/10)
      Processprog: engelsk
      
         Parter
      
      
         Appellant: DI (ved avocate L. Levi)
      
         Den anden part i appelsagen: Den Europæiske Centralbank (ECB)
      
         Appellanten har nedlagt følgende påstande
      
      
                  —
               
               
                  Den appellerede dom ophæves.
               
            
                  —
               
               Følgelig tages appellantens påstande til følge:
                              —
                           
                           
                              annullation af afgørelsen truffet af ECB’s direktion den 7. maj 2019 om disciplinær afskedigelse uden varsel.
                           
                        
                              —
                           
                           
                              annullation af afgørelsen truffet af ECB’s direktion den 25. juni 2019 om afslag på at genåbne den disciplinære forfølgning efter afslutningen af straffesagen.
                           
                        
                              —
                           
                           
                              under alle omstændigheder erstatning for det ikke-økonomiske tab, som appellanten har lidt, opgjort efter ret og billighed til 20 000 EUR.
                           
                        
                              —
                           
                           
                              godtgørelse af de samlede omkostninger.
                           
                        
            
                  —
               
               
                  ECB tilpligtes at betale samtlige omkostninger i forbindelse med appelsagen og sagen i første instans.
               
            
         Anbringender og væsentligste argumenter
      
      Der blev begået en retlig fejl i den appellerede dom, for så vidt som det første anbringende om manglende kompetence hos ophavsmanden til de anfægtede foranstaltninger blev forkastet.
      Der blev begået en retlig fejl i den appellerede dom, for så vidt som det andet anbringende om tilsidesættelse af artikel 8.3.2 i ECB’s personalevedtægt og af retssikkerhedsprincippet blev forkastet.
      Der blev begået en retlig fejl i den appellerede dom, for så vidt som det syvende anbringende om tilsidesættelse af uskyldsformodningen og af artikel 48 i Den Europæiske Unions charter om grundlæggende rettigheder blev forkastet.
      Der blev begået en retlig fejl i den appellerede dom, for så vidt som det fjerde anbringende om tilsidesættelse af artikel 8.3.7 i ECB’s personalevedtægt og tilsidesættelse af det princip om uvildighed, der er fastsat i artikel 41 i chartret, blev forkastet.
      Der blev begået en retlig fejl i den appellerede dom, for så vidt som det sjette anbringende om åbenbart urigtige skøn blev forkastet.